Príloha č. 1

Neoficiálny preklad
listu generálneho tajomníka NATO adresovaný
ministrovi zahraničných vecí Slovenskej republiky

21. november 2002

Vážený pán minister,

po dnešnom rozhodnutí hláv štátov a vlád členských krajín NATO na spoločnom stretnutí v Prahe pozvať Vašu vládu na začatie rozhovorov so Severoatlantickou alianciou vedúce k pristúpeniu Vašej krajiny k Severoatlantickej zmluve, je pre mňa potešením pozvať Vašu vládu na začatie týchto prístupových rozhovorov. 

Rozhovory budú musieť formálne potvrdiť ochotu a schopnosť Vašej krajiny prevziať politické a vojenské povinnosti a záväzky v zmysle Washingtonskej zmluvy a Štúdie o rozširovaní NATO. 

Po potvrdení záujmu Vašej krajiny prijať toto pozvanie, požiadam veľvyslanca Günthera Altenburga, námestníka generálneho tajomníka pre politické záležitosti, aby oboznámil Vašich predstaviteľov v ústredí NATO o otázkach, ktoré budú predmetom týchto rozhovorov, ako i o všeobecnom postupe počas prístupového procesu. 

Samotné prístupové rozhovory sa uskutočnia v decembri 2002 a januári 2003, s cieľom ukončiť Prístupové protokoly v takom časovom rámci, aby ich členské štáty mohli podpísať najneskôr do konca marca 2003. Za Alianciu sa rokovaní zúčastní tím vedený veľvyslancom Altenburgom, ktorý bude pozostávať z členov Medzinárodného sekretariátu NATO a vojenských predstaviteľov NATO.

Teším sa na Vašu skorú odpoveď a na spoluprácu pri príprave vstupu Vašej krajiny do Aliancie. 

S pozdravom,

George Robertson
generálny tajomník NATO